

## Bilješke uz financijske izvještaje

Javne ustanove Nacionalni park Brijuni

# za razdoblje od 01. siječnja – 31. prosinca 2021. godine

Brijuni, siječanj 2022.

**U V O D**

Javna ustanova Nacionalni park Brijuni osnovana je s ciljem zaštite, promicanja, održavanja i prezentiranja osobito zaštićenog područja Brijuni, koja uz djelatnost zaštite prirodne i kulturne baštine obavlja i ugostiteljsko-turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Osnovna djelatnost Ustanove je :

1. djelatnost zaštite, održavanja i promicanja (prezentacija) kulturne i prirodne baštine na području Nacionalnog parka Brijuni, a koja se obavlja i organizira sukladno propisima o zaštiti prirode, o zaštiti spomenika kulture i propisima o muzejskoj djelatnosti,
2. ugostiteljsko-turistička djelatnost, čiji je krajnji cilj također u funkciji zaštite kulturne i prirodne baštine Nacionalnog parka

Primarna neprofitna djelatnost Ustanove je zaštitna djelatnost s opredjeljenjem da se pri obavljanju ugostiteljsko-turističke djelatnosti mora poštivati granica opterećenja kapaciteta da se ne bi ugrozile neprocjenjive prirodne, kulturne i povijesne vrijednosti, sve aktivnosti Ustanove u razdoblju od siječnja do prosinca 20120. godine bile su usmjerene ka realizaciji primarnih zadataka zaštite i očuvanja prirodnih, kulturnih i povijesnih dobara sve u skladu s Planom upravljanja i Godišnjim programom zaštite, održavanja i promicanja Nacionalnog parka Brijuni.

Temeljni oblici ustrojstva i načina rada Ustanove su službe u kojima se obavljaju funkcije procesa rada i poslovanja Ustanove, te ostvaruje zaštita, održavanje i promicanje prirodne i kulturne baštine Nacionalnog parka kao i ugostiteljsko turistička djelatnost i to:

* **Ured ravnatelja**
* **Služba stručnih poslova zaštite, održavanja, očuvanja i korištenja Nacionalnog parka**
* Pododsjek za zaštitu biljnih vrsta
* Pododsjek za zaštitu životinjskih vrsta
* Pododsjek za zaštitu kulturnih dobara
* **Služba za nadzor i zaštitu**
* **Služba za ugostiteljsko turističku djelatnost**
* Pododsjek hotelskog smještaja
* Pododsjek ugostiteljstva
* Pododsjek za šport i rekreaciju
* **Služba za izletnički turizam**
* **Služba za promidžbu i prodaju**
* **Služba za financijsko računovodstvene poslove**
* Pododsjek za financijsko računovodstvene poslove
* Pododsjek nabave i skladišta
* **Služba održavanja i prijevoza**
* Pododsjek za održavanje objekata i opreme
* Pododsjek za interni prijevoz
* Pododsjek za informatiku i telekomunikacije
* **Služba pravnih, kadrovskih i općih poslova**
* **Služba za pripremu i provedbu projekata.**

Pregled ostvarenih rezultata poslovanja Javne ustanove Nacionalni park Brijuni za razdoblje od siječnja do prosinca 2021. godine iskazan je u nastavku Bilješki uz financijske izvještaje.

**BILJEŠKE UZ FINANCIJSKE IZVJEŠTAJE**

**JAVNE USTANOVE NACIONALNI PARK BRIJUNI**

**ZA RAZDOBLJE SIJEČANJ - PROSINAC 2021. GODINE**

**Bilješka br. 1.: Osnova sastavljanja bilješki**

Financijski izvještaji Ustanove za razdoblje od siječnja do prosinca 2021. godinu sačinjeni su sukladno odredbama Pravilnika o proračunskom računovodstvu i Računskom planu te Pravilnika o financijskom izvještavanju u proračunskom računovodstvu.

**Bilješka br. 2.: Bilješke uz Izvještaj o prihodima i rashodima u 2021. godini**

**Bilješka br. 2.1. - Prihodi poslovanja**

U financijskim izvještajima Javne ustanove Nacionalni park Brijuni prihodi poslovanja su, sukladno članku 20. Pravilnika o proračunskom računovodstvu i Računskom planu, priznati temeljem modificiranog načela nastanka događaja u onom izvještajnom razdoblju u kojem su postali raspoloživi i mjerljivi.

Javna ustanova “Nacionalni park Brijuni” u razdoblju siječanj-prosinac 2021. godine ostvarila je ukupni prihod u iznosu od 89.243.413 kn što je za 5,17% manje u odnosu na planirane prihode u 2021. godini, te je za 97,86% više od ostvarenih ukupnih prihoda u 2020. godini.

U razdoblju od siječnja do prosinca 2021. godine Ustanova je ostvarila 488.904.772 kn prihoda od poslovanja što je za 5,02% manje u odnosu na planirana i 97,56% više u odnosu na ostvarene u 2020. godini. Ostvarena je slijedeća struktura prihoda poslovanja:

|  |  |  |  |  |
| --- | --- | --- | --- | --- |
| **AOP** | **Naziv stavke** | **Iznos** | **Iznos** | **Index** |
|  |  | **2020. g.** | **2021. g** |  |
| 1. | 2. | 4. | 4. | 5. |
|  |  |  |  |  |
| 045 | Pomoći od subjekta unutar općeg proračuna | 8.846.511 | 17.961.813 | 203,04 |
| 074 | Prihodi od imovine | 8.545 | 18.035 | 211,06 |
| 105 | Prihodi po posebnim propisima | 8.830.217 | 19.246.701 | 217,96 |
| 123 | Prihodi od prodaje proizvoda i usluga i donacija | 24.310.580 | 42.509.462 | 174,86 |
| 130 | Prihodi iz proračuna | 2.700.000 | 8.000.000 | 296,30 |
| 134 | Kazne, upravne mjere i ostali prihodi | 305.946 | 1.168.761 | 382,02 |
|  |  |  |  |  |
| 001 | **Ukupno** | **45.001.799** | **88.904.772** | **197,56** |

#### AOP 045

#### Pomoći iz inozemstva i od subjekata unutar općeg proračuna

Prihodi iskazani na AOP-u 045 u iznosu od 17.961.813 kn odnose se na:

* sredstva primljena vezano za provedbu projekta Interreg program Mediteran 2014. – 2020 g. u iznosu od 980.919 kn za kapitalne pomoći i 4.633,45 kn za tekuće pomoći
* sredstva primljena vezano za provedbu projekta Konkurentnost i kohezija 2014 – 2020 mjera 6c2 – „Povećanje atraktivnosti, edukativnog kapaciteta i održivog upravljanja odredištima kulturne baštine pod nazivom „Novo ruho Brijuna“ u iznosu od 372.250 kn za tekuće pomoći i 13.254.011 kn za kapitalne pomoći
* sredstva primljena od strane Fonda za zaštitu i energetsku učinkovitost koja se odnose na refundaciju 15% ukupno prihvatljivih troškova nastalih temeljem provedbe projekta Konkurentnost i kohezija 2014 – 2020. te ostalih odobrenih projekata i to 300.801 kn za nadoknadu tekućih troškova i 1.926.240 kn za nadoknadu kapitalnih troškova
* sredstva primljena od HZMO-a, HZZ-a I HZZO-a odnose se na potpore za očuvanje radnih mjesta u djelatnostima pogođenim virusom Covid 19 u iznosu od 285.687 kn
* Tekuće pomoći odnosno prijenosi između proračunskih korisnika iskazane su u iznosu od ukupno 830.775 kn, a koje se odnose na tekuće prijenose između proračunskih korisnika istog proračuna i to od Agencije za plaćanje u poljoprivredi, ribarstvu i ruralnom razvoju u iznosu od 510.354 kn i 326.916 kn odnosi se na tekuće prijenose između proračunskih korisnika istog proračuna temeljem prijenosa EU sredstava.

**AOP 077**

**Prihodi od imovine**

Prihodi od imovine iskazani u ukupnom iznosu od 18.035 kn odnose se na sljedeće stavke prihoda:

* Kamate na oročena sredstva i depozite po viđenju u iznosu od 1.637 kn
* Prihode od pozitivnih tečajnih razlika u iznosu od 16.398 kn

Iskazani prihodi od imovine veći su u odnosu na ostvarene 2020. godine za 111,04% što je najvećim dijelom rezultat iz razloga ostvarenja pozitivnih tečajnih razlika po uplatama kupaca tijekom 2021. godine dok su kamate na depozite po viđenju ostvarene na nivou 2020. godine.

**AOP 107**

**Prihodi po posebnim propisima**

Prihodi po posebnim propisima ostvareni su u ukupnom iznosu od 19.246.701 kn odnose se na sljedeće stavke:

* refundacije od osiguravajućeg društva u iznosu od 132.508 kn
* refundacije za lučku pristojbu u iznosu od 335.111 kn
* prihode od obavljanja izletničke djelatnosti ostvarene u ukupnom iznosu od 18.779.082 kn i kao takvi veći su za 121,87% u odnosu na ostvarenje prethodne godine iz razloga što su 2020. godine radi pojave pandemije izazvane virusom Covid 19 donesene mjere zatvaranja područja nacionalnih parkova za posjećivanje i definiranje uvjeta obavljanja posjetiteljske djelatnosti (ograničeni broj posjetielja). Prihodi od obavljanja izletničke djelatnosi ostvarene su i veće od plana 2021. godine i to 5,50 %.

**AOP 119**

**Prihodi od prodaje proizvoda i robe te pruženih usluga i prihodi od donacija**

Prihodi od prodaje proizvoda i roba te pruženih usluga I prihodi od donacija ostvareni su u ukupnom iznosu od 42.509.462 kn i odnose se na sljedeće stavke prihoda:

* Prihodi od prodaje roba i suvenira u suvenirnicama Ustanove u ukupnom iznosu od 4.108 kn, što je u raznini ostvarenih u 2020. godini. Isti ostaju nepromijenjeni u odnosu na prethodnu godinu budući da su suvenirnice Ustanove dane u najam te se iskazani prihod odnosi na prodaju preostalih zaliha robe.
* Prihodi od prodaje trgovačke robe (sladoledi, cigarete i sl.) na šankovima Ustanove u iznosu od 526.712 kn što je za 94,44% više od prethodne godine iz razloga što je povećana potražnja za navedenom trgovačkom robom kao i povećanog broja gostiju.
* Prihodi od pruženih hotelijerskih usluga u iznosu od 41.402.773 kn, od kojih se 17.004.978 kn odnosi na prihode od smještaja, 9.605.238 kn na prihode od ugostiteljskih usluga, prihode od sporta u iznosu od 8.046.570 kn, prihode od veza broda 2.789.264 kn, te ostalih Prihoda u iznosu od 3.956.723 kn. Prihodi od pruženih hotelijerskih usluga veći su u odnosu na ostvarene u 2020. godini za 72,46% odnosno 17.395.552 kn.
* Prihodi od pruženih ostalih usluga ostvareni su u iznosu od 3.956.723 kn , koje čine usluge od iznajmljivanja prostora za postavljene bankomate, usluge od pruženih koncesija za oplovaljvanje odnosno turističko posječivanje plovilima, prihodi od naplaćenih naknada za ronilačke zarone, prihodi od pruženih usluga prijevoza i prihodi od ostalih usluga ostvareni su u ukupnom iznosu od 1.584.864 kn koji su veći u odnosu na ostvarene u 2020. godini za 180%. Do povećanja je došlo iz razloga što je 2020. godina bila godina pandemije i značajnog smanjenja poslovanja pa samim time i prihoda.
* Prihodi od pruženih usluga MORH-u i Državnim nekretninama u iznosu od 994.210 kn što je više ode ostvarenja 2020 godine i to iz razloga što je Ustanova sklopila ugovor o održavanju zelenih površina s Državnim nekretninama d.o.o..
* Prihodi ostvareni od donacija ostvareni su u ukupnom iznosu od 575.177 kn i to tekućih donacija u iznosu 253.508 kn i kapitalnih donacija u ukupnom iznosu od 321.669 kn. Tekuće donacije dobivene su za uređenje površina u iznosu od 200.000, kn, izradu dokumentacije 39.200 kn, donacija za slonicu u iznosu od 4.300 kn, te ostale donacije u iznosu od 10.000 kn. Kapitalne donacije dobivene su od fizičkih i pravnih osoba za safari park 15.201 kn, opremu za hotelijerstvo u iznosu od 306.468 kn

**AOP 128**

**Prihodi iz nadležnog proračuna**

Prihodi iz nadležnog proračuna odnose se na primljena sredstva od nadležnog Ministarstva gospodarstva i održivog razvoja u ukupnom iznosu od 8.00.000 kn za pokriće tekućih materijalnih troškova u iznosu od 1.500.000 kn i troškova plaća zaposlenika u iznosu od 6.500.000 kn. U prethodnoj godini Ustanova je ostvarila prihode po navedenoj osnovi u iznosu od 2.000.000 kn.

**AOP 134**

**Ostali prihodi**

Ostali prihodi ostvareni su u ukupnom iznosu od 1.168.762 kn koja se odnose na naplatu mandatnih kazni u iznosu od 60.750, naplatu penala po projektu Brijunsko novo ruho u iznosu od 730.377 kn Prihoda od sponzorstva u iznosu od 270.384, prihode po otpisu elaborata u iznosu od 44.056 kn te ostalih nespomenutih prihoda u iznosu od 63.195 kn.

**Bilješka br. 2.2. - Rashodi poslovanja**

Za razliku od prihoda poslovanja, a sukladno odredbama Pravilnika o proračunskom računovodstvu i Računskom planu, rashodi poslovanja priznati su temeljem nastanka poslovnog događaja i neovisno o plaćanju.

Ustanova je u razdoblju od siječanja do prosinca 2020. godini ostvarila ukupne rashode u iznosu od 58.883.325 kn koje čine rashodi poslovanja u iznosu od 48.279.774 kn te rashodi za nabavu nefinancijske imovine u iznosu od 10.603.551 kn. Ostvareni ukupni rashodi veći su u odnosu na ostvarenje 2020. godine za 2,09% odnosno za 1.206.101 kn, dok su za 15,08% manji u odnosu na plan 2021. godine. Do povećanja ukupnih rashoda u odnosu na ostvarenje 2020. godine došlo je iz razloga provedbe projekta Brijunsko novo ruho. Rashodi poslovanja manji su u odnosu na ostvarenje 2020. godine za 10,23% I 3,19% u odnosu na plan. Rashodi za nabavu nefinancijske imovine veći su u odnosu na ostvarene 2020. godine za 172,21% dok su za 45,54 manji od plana. Razlog povećanja rashoda za nefinanciju imovinu je ulaganje u gradnju broda i ulaganja u građevinske objekte.

Ostvareni rashodi poslovanja slijedeće su strukture:

|  |  |  |  |  |
| --- | --- | --- | --- | --- |
| **AOP** | **Naziv stavke** | **Iznos 2020.g** | **Iznos 2021.g** | **Index** |
|  |  |  |
| 1. | 2. | 4. | 4. | 5. |
|  |  |  |  |  |
| 147 | Rashodi za zaposlene | 24.847.037 | 27.488.278 | 110,63 |
| 158 | Materijalni rashodi | 23.084.446 | 29.441.658 | 127,54 |
| 191 | Financijski rashodi | 91.220 | 120.129 | 131,69 |
| 219 | Pomoći dane u inozemstvo i unutar općeg proračuna | 257.071 | 562.077 | 218,65 |
| 247 | Naknade građanima i kućanstvima | 0 | 10.800 |  |
| 258 | Ostali rashodi | 0 | 0 |  |
| 148 | **Ukupno** | **48.279.774** | **57.622.942** | **119,35** |

**AOP 147**

**Rashodi za zaposlene**

Rashodi za zaposlene ostvareni su u ukupnom iznosu od 27.488.278 kn i odnose se na:

* Isplaćene plaće za redovan rad u iznosu od 21.387.595 kn
* Isplaćene plaće za prekovremeni rad u iznosu od 442.636 kn
* Ostale rashode za zaposlene u iznosu od 2.093.793 kn
* Ukupno isplaćene doprinose u iznosu od 3.564.253 kn

Ukupno ostvareni rashodi za zaposlene manji su za 2,861% u odnosu na isto razdoblje prethodne godine. Do povećanja plaća došlo je iz razloga povećanja broja zaposlenika tijekom turističke sezone u odnosu na 2020. poslovnu godinu.

**AOP 158**

**Materijalni rashodi**

U strukturi ostvarenih materijalnih rashoda od 29.441.658 kn evidentirane su slijedeće skupine troškova:

* Naknade troškova zaposlenima u iznosu od 1.435.388 kn koje su veće za 33,32% u odnosu na ostvarenje prošle godine i 0,38%, više u odnosu na plan. Naknade troškova zaposlenima čine troškovi za službena putovanja u iznosu od 163,901 kn, naknade za prijevoz u iznosu od 1.035.,458 kn, stručno usavršavanje zaposlenika u iznosu od 235.060 kn, te ostale naiknade u iznosu od 969 kn.
* Rashodi za materijal i energiju ostvareni su u iznosu od 10.713.445 kn i veći su za 2.943.702 kn u odnosu na ostvarenje 2020. godine i manji za 1.578.405 u odnosu na plan 2021. godine.

Povećanje rasoda za materijal i energiju ostvareno je u troškovima nabavke uredskog materijala i ostalog materijala za 203.745 kn prvenstveno radi povećanja troškova materijala za čišćenje kao i sredstava za Covid 19. Troškovi materijala i sirovina povećan je za 1.498.581 kn, odnosno 55,79% radi ostvarenja većeg broja noćenja, a samim time i prihoda od prodaje ugostiteljskih usluga (hrane i pića). Troškovi energije ostvareni su u iznosu od 3.781.686 kn i veći su u odnosu na prošlu godinu za 1.313.581 kn, odnosno 53,22%. Troškovi materijala i dijelovi za tekuće i investicijsko održavanje ostvareni su u iznosu od 1.304.826 kn i manji su za 213.843 kn, odnosno 14,08% u odnosu na prošlu godinu. Troškovi nabave sitnog inventara i auto guma ostvareni su u iznosu od 256.101 kn i veći su za 53.627 kn, odnosno 26,49% u odnosu na prethodnu godinu. Troškovi nabave radne i zaštitne odjeće ostvareni su u iznosu od 221.916 kn i veći su u odnosu na prošlogodišnje za 88.012 kn, odnosno 65,73%.

* Rashodi za usluge u iznosu od 14.935.001 kn veći su za 2,976,337 kn, odnosno za 24,89% u odnosu na ostvarenje 2020. godine.

Najznačajnije stavke rashoda za usluge odnose se na:

- usluge tekućeg i investicijskog održavanja koje su ostvarene u iznosu od 6.055.726 kn i manje su za 18,81%, odnosno za 315.420 kn u odnosu na prethodnu godinu. Najveći iznos odnosi se na održavanje građevinskih objekata koje iznosi ukupno 3.636.322 kn, usluge tekućeg I investicionog održavanja postrojenja I opreme u iznosu od 1.171.289 kn te na održavanje prijevoznih sredstava koje iznosi 1.019.405 kn. Održavanje građevinskih objekata odnose se na ulaganja u sanaciju spomen obilježja Živa voda, radove na Kompresorskoj stanici, uređenje interijera sobe Neptun, djelomičnu promjenu stolarije objekt Istra – Neptun te krajobrazne radove na Vili Dubravka te druga manje značajna ulaganja u građevinske objekte.

Pojedinačno najveći troškovi vezano za održavanje prijevoznih sredstava odnose se na remonte i to: remont m/b Brijunka 88.330 kn, m/b Veli Brijun u iznosu od 273.342 kn, glisera Vanga 83.188 kna te na servise ostalih plovila, vlakova, elektromobila i ostalih nenavedenih prijevoznih sredstava u iznosu od 574.545 kn.

- rashodi za komunalne usluge ostvareni su u iznosu od 1.891.7731 kn i kao takvi porasli su za 2,18 % odnosno za 47.811 kn u odnosu na prethodnu godinu, a odnosi se na povećane rashode za komunalni odvoz smeća s otoka radi novih uvjeta zbrinjavanja otpada.

- rashodi za zdravstvene usluge ostvarene su u iznosu od 143.763 kn i veće su za 60,61%, odnosno 54.251 kn u odnosu na prethodnu godinu.

- rashodi za računalne usluge ostvarene su u iznosu od 946.561 kn i veće su za 11,95%, odnosno za 101.005 kn radi povećanih rashoda na dogradnji softwera koje Ustanova koristi za elektronsku prodaju i naplatu ulaznica kao i zbog uvođenja novih modula.

* Naknade troškova osobama izvan radnog odnosa veći su u odnosu na prethodnu godinu i iznose 52.694 i odnose se uglavnom na isplatu naknada vezano za nastale troškove službenih putovanja vanjskih suradnika u sklopu provedbe projekata.
* Ostali nespomenuti rashodi poslovanja ostvareni su u iznosu od 2.305.130 kn i veći su za 1,61%, odnosno za 36.468 kn u odnosu na prošlu godinu. Povećanje ostalih nespomenutih rashoda odnosi se na troškove provizije kartičarima dok su ostali troškovi rashodi reprezentacije, premija osiguranja, članarine i pristojbe te naknade ostvarene u manjim iznosima ili na nivou prethodne godine.

**AOP 191**

**Financijski rashodi**

Financijski rashodi Ustanove evidentirani su u ukupnom iznosu od 120.129 kn i veći su za 28.909 kn, odnosno 31,691% u odnosu na prethodnu godinu, prije svega, zbog povećanja rashoda za bankarske usluge i usluge platnog prometa.

**AOP 219**

**Pomoći dane u inozemstvo i unutar općeg proračuna**

Pomoći dane u inozemstvo I unutar općeg proračuna ostvarene su u iznosu od 562.077 kn i odnose se na 3% ostvarenih prihoda od obavljanja posjetiteljske djelatnosti koji su temeljem Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (NN 65/2017) tijekom godine uplaćeni u državni proračun na izdvojeni izvor sredstava pod nazivom Zajednička sredstva parkova Hrvatske. Iznos uplaćenih sredstava veći je u odnosu na prethodnu godinu iz razloga povećanja Prihoda od izleta u odnosu na prethodnu godinu.

**AOP 285 - AOP 288**

**Višak / manjak prihoda poslovanja – preneseni**

U okviru AOP-a 286, u koloni prethodne godine, iskazan je manjak prihoda poslovanja u iznosu od 3.277.975 kn. Nakon obvezne korekcije poslovnog rezultata provedene temeljem članka 82. Pravilnika o proračunskom računovodstvu u 2020. godini u iznosu od 5.284.534 kn te prenesenog viška prihoda iz prethodnih godina odnosno iz 2019.g. u iznosu od 10.017.142 kn ostvareni rezultat od poslovanja 2020. godine bio je u konačnici pozitivan i iznosio je 1.454.633 kn. Navedeni iznos ostvarenog rezultata poslovanja iz 2020. godine od 1.454.633 kn naveden je u okviru AOP-u 241 bilance Ustanove u koloni prethodne godine te istovremeno iskazan u okviru AOP-a 287 obrasca PR-RAS-a tekuće godine kao preneseni višak prihoda poslovanja iz prethodne godine.

**Bilješka br. 2.3. – Prihodi i rashodi od nefinancijske imovine**

U financijskim izvještajima za razdoblje od siječnja do prosinca 2021. godine rashodi za nabavku nefinancijske imovine Ustanove evidentirani su u skladu sa odredbama Pravilnika o proračunskom računovodstvu i Računskom planu i u cjelosti priznati u trenutku nabavke.

**AOP 292**

**Prihodi od prodaje nefinancijske imovine**

Prihodi od prodaje nefinancijske imovine u razdoblju od siječnja do prosinca 2021. godine ostvareni su u ukupnom iznosu od 338.641 kn i odnose se na prodaju osnovnog stada u iznosu od 157.860 kn te 167.100 kn na prihode od prodaje prijevoznih sredstava, odnosno prodaje rashodovanog glisera. Isti su veći za 227,09% odnosno za 235.109 kn u odnosu na ostvarene u 2020. godini.

**AOP 344**

**Rashodi za nabavu nefinancijske imovine**

Rashodi za nabavu nefinancijske imovine iskazani su u ukupnom iznosu od 28.977.9181 kn i znatno su veći u odnosu na prethodnu godinu kada su iznosili 10.603.551 kn. Njih čine rashodi za nabavu proizvedene dugotrajne imovine ostvarene su u iznosu od 14.221.066 kn i veći su za 6.731.313 kn u odnosu na ostvarenje 2020. godine i rashodi za dodatna ulaganja na nefinancijskog imovini koji su ostvareni u iznosu od 14.756.852 kn i veći su za 11.643.054 kn u odnosu na ostvarene u 2020. godini.

Rashodi nefinancijske imovine odnose se na sljedeće stavke rashoda:

* Rashodi za nabavku i izgradnju poslovnih objekata koji iznose 86.000 kn.
* Rashodi za nabavku postrojenja i opreme u iznosu od 2.844.617 kn veći su u odnosu na prethodnu godinu za 25,46%. Od ukupno iskazanih rashoda najviše se ulagalo u uređaje, strojve i opremu za ostale namjene u iznosu od 1.966709 kn, za uredsku opremu 105.091 kn, komunikacijsku opremu 172.895 kn, opremu za održavanje i zaštitu 343.501 kn , instrumente i uređaje 233.775 kn
* Rashodi za nabavku prijevoznih sredstava u iznosu od 10.953.149 kn koji su kao takvi znatno veći u odnosu na prethodnu godinu kada su isti iznosili 4.761.713 kn. Povećanje rashoda za nabavku prijevoznih sredstava odnosi se na rashode za gradnju broda u iznosu od 8.273.256 kn čija se nabava u visini 85% prihvatljivih troškova sufinancira iz primljenog predujma od Europske unije temeljem provedbe projekta Novo ruho Brijuna iz programa Konkurentnost i kohezija 2014 – 2020. Prijevozna sredstva u cestovnom prometu nabavljena su u iznosu od 2.679.893 kn i odnose se na novo nabavljene 24 komada elektrovozila, bicikle, elektro romobile i osobno vozilo.
* Rashodi za nabavku osnovnog stada u iznosu od 24.300 kn odnose na nabavu jelena, goveda i ovce u svrhu obnove životinjskog fonda nacionalnog parka.
* Ulaganja u nematerijalnu proizvedenu imovinu u ukupnom iznosu od 312.000 kn i sva se odnose na nabavku umjetničke literature i znanstvenih dijela, a čija je nabava također sufinancirana u sklopu projekta Novog ruha Brijuna

Rashodi za dodatna ulaganja na nefinancijskoj imovini odnosno na građevinskim objektima ostvareni su u iznosu od 14.756.852 kn i veći su za 11.643.054 kn u odnosu na ostvarenih 3.113.798 kn u 2020. godini. Navedeno povećanje odnosi se na završetak dodatnih ulaganja u postojeće građevinske objektena otoku Mali Brijun čija se nabava financira u sklopu projekta Novog ruha Brijuna.

**AOP 404**

**AOP 639 ( kolona prethodne godine)**

**Manjak prihoda od nefinancijske imovine – preneseni**

U okviru AOP-a 404 iskazan je iznos od 49.927.215 kn, a koji se odnosi na:

* Preneseni manjak od nefinancijske imovine iz prethodne godine u iznosu od 47.591.987,93 kn.

Iznos od 47.591.987,93 kn razlikuje se u odnosu na iznos od 46.137.354,93 kn koji je iskazan na poziciji AOP-a 639 u koloni prethodne godine. Naime, iznos od 46.137.354,93 kn odnosi se na preneseni manjak od prethodne godine ali iz cjelokupnog poslovanja od čega je iznos od 47.591.987,93 kn knjižen kao negativan rezultat nefinancijske imovine, a iznos od 1.454.633,00 kn kao pozitivan rezultat od poslovanja što zajedno iznosi navedenih 46.137.354,93 kn

* obračunatu godišnju amortizaciju knjiženu direktno na kontu 92222 u iznosu od 2.335.227,36 kn

Navedeni iznosi obračunate amortizacije odnose se samo na amortizaciju one dugotrajne imovine Ustanove čija nabavna vrijednost prilikom nabavke nije teretila rashode poslovanja.

Naime, budući da je Ustanova, kako je to već ranije i istaknuto, do 31.12.2012. godine vodila knjigovodstvo sukladno Uredbi o računovodstvu neprofitnih organizacija nabavna vrijednost dugotrajne materijalne imovine nije teretila rashode Ustanove u trenutku nabavke već kroz obračun amortizacije koji je vršen tijekom korisnog vijeka trajanja imovine.

Međutim, prelaskom na proračunsko računovodstvo pojavio se problem knjiženja neotpisanog dijela dugotrajne materijalne imovine budući da sukladno Pravilniku o proračunskom računovodstvu amortizacija ne tereti rashode Ustanove već umanjuje izvore financiranja.

Kako bismo obračun amortizacije mogli knjižiti sukladno Pravilniku o proračunskom računovodstvu, za iznos preostale neotpisane vrijednosti one dugotrajne imovine za čiju nabavu nisu terečeni rashodi Ustanove na dan 01.01.2013. povećani su izvori financiranja uz istovremeno odobrenje konta 1911 – Rashodi budućih razdoblja u iznosu od 121.990.099 kn.

Nakon provedenog godišnjeg obračuna amortizacije za iznos amortizacije se umanjuje iskazani saldo na kontu 1911 uz istovremeno povećanje dugovne strane konta 92222 – Manjak prihoda od nefinancijske imovine čime se za iznos godišnjeg obračuna amortizacije direktno tereti poslovni rezultat Ustanove.

Naime, da je Ustanova nastavila knjiženje sukladno Uredbi o računovodstvu neprofitnih organizacija iznos od 121.990.099 kn teretio bi poslovni rezultat tijekom korisnog vijeka imovine i stoga je donesena Odluka da se poslovni rezultat Ustanove i dalje umanjuje za godišnji iznos amortizacije jer bi u protivnom poslovni rezultat Ustanove bio krivo iskazan budući da nabavka ove imovine nikada ne bi teretila poslovni rezultat Ustanove.

Kako računski plan proračuna, sukladno Pravilniku proračunskog računovodstva, nema predviđen konto za knjiženje obračunate amortizacije navedeni iznos proknjižen je direktno na konto 92222 – Manjak prihoda od nefinancijske imovine i kao takav iskazan na AOP-u 404.

Međutim, treba istaknuti da se poslovni rezultat ne tereti za cjelokupni iznos obračunate amotizacije nego samo za iznos amortizacije onih sredstava čija nabavna vrijednost nije teretila rashode Ustanove tijekom nabavke.

Naime, kako su dana 01.01.2008. godine stupile na snagu izmjene Uredbe o računovodstvu neprofitnih organizacija upravo vezano za promjenu načina knjiženja obračunate amortizacije Ustanova je i do 31.12.2012. ukupno obračunatu amortizaciju djelila u tri grupe ovisno o tome da li je nabavna vrijednost imovine teretila poslovni rezultat u trenutku nabavke

* 1. grupa – amortizacija za sredstva nabavljenja do 31.12.1999. godine
* 2. grupa – amortizacija za sredstva nabavljena u periodu od 01.01.2000. – 31.12.2007. godine
* 3. grupa – amortizacija za sredstva nabavljena u periodu od 01.01.2008. – 31.12.2012. godine

U skladu sa navedenim, prethodnih je godina amortizacija za 1. i 3. grupu knjižena na teret rashoda Ustanove budući da u trenutku nabavke te imovine nije terećen poslovni rezultat dok je 2. grupa amortizacije knjižena samo na teret izvora budući da je u periodu od 01.01.2000. do 31.12.2007. godine odnosno do donošenja izmjena Uredbe dana 01.01.2008. godine za nabavku imovine terećen poslovni rezultat u cjelosti te je amortizacija knjižena samo na teret Izvora.



Prema prikazu u tablici obračunata amortizacija za sveukupnu dugotrajnu imovinu Ustanove u iznosu od 6.368.065,66 kn knjižena je u skladu sa Pravilnikom o proračunskom računovodstvu odnosno kroz smanjenje izvora financiranja, koji su sa danom 01.01.2013. godine uvećani za neotpisanu vrijednost u iznosu 121.990.099 kn, dok je samo iznos od 2.335.227,36 kuna knjižen istovremeno i na teret konta 92222 – Manjak prihoda od nefinancijske imovine.

**AOP 637 (kolona tekuće godine)**

**AOP 639 ( kolona prethodne godine)**

**Manjak prihoda od nefinancijske imovine – preneseni**

U okviru AOP-a 637 – Manjak prihoda i primitaka preneseni, u koloni tekuće godine iskazan je iznos od 48.472.582 kn koji se razlikuje u odnosu na AOP 639 – Manjak prihoda i primitaka za pokriće u sljedećem razdoblju za iznos od 2.335.227 kn.

Iznos od 2.335.227 kn odnosi se obračunatu amortizaciju za imovinu nabavljenu do 31.12.1999. godine i u razdoblju od 01.01.2008. do 31.12.2012. godine koja u trenutku nabavke nije teretila troškove poslovanja budući je u tom razdoblju Ustanova knjige vodila sukladno Uredbi o računovodstvu neprofitnih organicacija i shodno Uredbi knjižila godišnju amortizaciju za nabavljenu imovinu. Nakon prelaska na vođenje knjiga po propisima Pravilnika o proračunskom računovodstvu obračunatu amortizaciju za prethodno navedenu imovimu Ustanova direktno knjiži na konto 92222 – Manjak prihoda od nefinancijske imovine, o čemu je detaljno pisano u prethodnom tekstu za AOP 404.

Budući da propisani računski plan proračunskog računovodstva ne predviđa zaseban konto za evidentiranje obračunate amortizacije navedeni iznos od 2.335.227 kn je kontiran direktno na konta poslovnog rezultata odnosno na konto 92222 – Manjak prihoda od nefinancijske imovine i kao takav direktno utječe na smanjenje poslovnog rezultata tekuće godine.

**AOP 637**

**Rashodi budućih razdoblja**

U okviru AOP-a 640 iskazan je ukupan iznos od 64.523.887 kn koji se odnosi na slijedeće stavke:

* Iskazani salda po obračunskim kontima zaduženja izletničkih ulaznica i naplaćenih kreditnih kartica koje će biti podmirene sljedeće godine u ukupnom iznosu od 33.796,50 kn
* iznos od 64.490.090,98 kn koji se odnosi na preostalu neotpisanu vrijednost dugotrajne materijalne imovine koja je na dan 01.01.2013. godine iznosila 121.990.099 kn. Nakon provedenog obračuna amortizacije za 2021. godinu, vrijednost koja je na dan 01.01.2021. godine iznosila 66.825.318,34 kn umanjena je za iznos od 2.335.227,36 kn te je na dan 31.12.2021. godine iznosila 64.490.090,98 kn. Kao što je već prethodno navedeno iznos od 2.335.227,36 kn odnosi se na obračunatu godišnju amortizaciju knjiženu direktno na kontu 92222.

U skladu sa navedenim, i u budućim poslovnim godinama, za iznos godišnjeg obračuna amortizacije umanjivati će se stanje na kontu 1911 – Rashodi budućih razdoblja uz istovremeno terećenje konta 92222 – Manjak prihoda od nefinancijske imovine.

**Bilješka br. 2.4. – Primici i izdaci od financijske imovine**

U obrascu PR-RAS za razdoblje od siječnja do prosinca 2021. godine na pozicijama od AOP-a 413 do AOP-a 631 Ustanova nema evidentiranih primitaka i izdataka za financijsku imovinu budući da je Ustanova sve izdatke tekuće godine financirala iz vlastitih sredstava te sredstava donacija i financiranja iz projekata.

**AOP 645 - 648**

**Prosječan broj zaposlenika**

Prosječan broj zaposlenih na osnovi stanja na početku i na kraju izvještajnog razdoblja na dan 31.12.2020. g. je 246 zaposlenika dok je na dan 31.12.2021. godine bio 237 zaposlenika . Do smanjenja prosječnog broja zaposlenih došlo je iz razloga što su sezonski zaposlenici prije iskoristili sve odrađene sate tijekom glavne turističke sezone do karaja 2021. godine. Prosječnim broj zaposlenih na osnovi sati rada na dan 31.12.2020. g. ostvareni su broju od 245 zaposlenika na početku dok je prosječan broj zaposlenih na osnovi sati rada 31.12.2021. bio je 252 zaposlenika .

Ustanova tijekom 2021. godine nije koristila mjere aktivne politike zapošljavanja samo je dobila refundaciju doprinosa za korištene mjere u 2020. godini.

**Bilješka br. 3.: Bilješke uz Bilancu Ustanove**

**Bilješka br. 3.1. – Imovina Ustanove**

**AOP 007**

**Proizvedena dugotrajna imovina**

Sadašnja vrijednost proizvedene dugotrajne imovine Ustanove na dan 31.12.2021. godine iskazana je u vrijednosti od 117.473.492 kn, što je za 29,8 % više u odnosu na prethodnu godinu. Najznačajnije povećanje sadašnje vrijednosti imovine evidentirano je u okviru AOP-a 027 - Prijevoznih sredstava u pomorskom prometu, budući da je u 2021. godini uknjižen novo nabavljeni putnički brod Mali Brijun čija je nabavna vrijednost 85% financirana iz sredstava EU vezano za provedbu projekta Konkurentnost i kohezija 2014 -2020.g. te 15% od strane Fonda za zaštitu i energetku učinkovitost.

Na povećanje vrijednosti u okviru AOP-a utjecalo je u značajnoj mjeri i uknjiženje motorne brodice u ukupnoj vrijednosti od 1.762.500 kn za koju je Ministarstvo gospodarstva i održivog razvoja temeljem sklopljenog ugovora o prijenosu prava vlasništa isporučilo Ustanovi sa svrhom da se koristi isključivo za nadzor i upravljanje područjima EM Natura 2000 u sklopu projekta o dodijeli bespovratnih sredstava.

Povećanje sadašnje vrijednosti od 11,3% ostvareno je i u okviru AOP-a 025 – Prijevozna sredstva u cestovnom prometu, zbog nabavke većeg broja elektromobila. Nabavka elektromobila u iznosu od 80% ukupne nabavne vrijednosti biti će sufinancirana sredstvima Fonda za zaštitu okoliša.

Značajan porast ostvaren je i u okviru AOP-a 008 – Građevinski objekti kao i AOP-a 014 – Postrojenja i oprema koji su također rezultat dodatnih ulaganja u obnovu građevinskih objekata na otoku Mali Brijun kao i nabavu namještaja i opreme za obnovljene objekte čija je nabava također financirana 85% iz sredstava EU vezano za provedbu projekta Konkurentnosti i kohezija 2014. -2020. g. te 15% od strane Fonda za zaštitu i energetsku učinkovitost. U okviru istog projekta financirana je i nabava nematerijalne imovine odnosno znanstvene literature i audio vodića što je rezultiralo porastom od 43,2% na AOP-u 040 bilance Ustanove.

Prikaz kretanja sredstava dugotrajne imovine Ustanove tijekom 2021. godine iskazan je po sljedećim kontima:



**AOP 058**

**Proizvedena kratkotrajna imovina**

Iako je Pravilnikom o proračunskom računovodstvu predviđeno da se kratkotrajna imovina priznaje kao rashod odmah u trenutku nabave, budući da se Ustanova bavi djelatnošću trgovine i pružanja ugostiteljskih usluga sveukupna kratkotrajna imovina se priznaje u rashode tek u trenutku prodaje odnosno trošenja.

Stanje proizvedene kratkotrajne imovine Ustanove na dan 31.12.2021. godine iznosilo je 791.300,60 kn, a iskazano je po pojedinačnim kontima u sljedećoj tablici:



Stanje zaliha materijala za obavljanje redovne djelatnosti veće je za 14,66% u odnosu na prethodnu godinu, a stanje zalihe robe za daljnju prodaju za 2,44% što je općenito rezultat povećanog opsega posla u tijeku 2021. godine u odnosu na prethodnu godinu kada su uslijed pandemije izazvane virusom Covid 19 u jednom dijelu godine bili zatvoreni ugostiteljski objekti.

**AOP 064**

**Novac u banci i blagajni**

U okviru AOP-a 064 iskazana je vrijednost sredstva na žiro-računu Ustanove u iznosu od 10.465.015 kn što je znatan porast od 14,15% u odnosu na prethodnu godinu koji je rezultat porasta prihoda od pružanja hotelijerskih usluga kao i prihoda od izletničke djelatnosti u odnosu na prethodnu godinu kada su bile izražene značanije posljedice utjecaja pandemije na ostvarenje poslovnih prihoda.

**AOP 079**

**Potraživanja za više plaćene poreze i doprinose**

U okviru AOP-a 079 iskazano je potraživanje za obračunati pretporez koji je u tekućoj godini iznosio 1.949.946 kn dok je u prethodnoj godini iznosio 1.065.363 kn. Porast potraživanja za PDV u odnosu na prethodnu godinu rezultat je značajnih ulaganja u nabavku dugotrajne imovine prije svega nabavku većeg broja elektromobila, primitka računa za zadnje faze izgradnje putničkog broda „Mali Brijun“, nabavku opreme za uređenje obnovljenih objekata na Malom Brijunu i ostale opreme.

**AOP 141**

**Potraživanja za prihode poslovanja**

Potraživanja za prihode poslovanja na dan 31.12.2021. godine iznose ukupno 1.327.874 kn, a odnose se na:

* potraživanja za prihode od imovine u iznosu od 101.427 kn
* potraživanja za prihode od prodaje proizvoda i roba te pruženih usluga u iznosu od 1.471.729 kn.
* Potraživanja za ostale prihode od 79.261 kn
* te proveden ispravak vrijednosti potraživanja u iznosu od 324.543 kn

Budući da je Ustanova do dana 31.12.2012. godine vodila knjige sukladno Pravilniku o računovodstvu neprofitnih organizacija ukupna potraživanja za prihode poslovanja iskazana na dan 31.12.2020. godine dijele se na dio potraživanja obračunatih do 31.12.2012. godina, i na preostali dio potraživanja nastalih nakon 01.01.2013.g. odnosno od dana prelaska na vođenje knjigovodstva prema Pravilniku o proračunskom računovodstvu.

Sukladno Pravilniku o proračunskom računovodstvu prihodi za potraživanja nastali nakon 01.01.2013. godine knjiženi su na pripadajućim kontima razreda 9 i tek po naplati odnosno priljevu na žiro-račun iskazan je prihod na kontima razreda 6.

Međutim, kako su, sukladno Pravilniku neprofitnog računovodstva, potraživanja iz ranijih godina, već oprihodovana u godini nastanka ova potraživanja iskazna su samo na kontima razreda 16 bez prikazivanja obračunskih prihoda u razredu 9. Iz navedenog razloga iskazana potraživanja u okviru razreda 16 veća su od iskazanih obračunatih prihoda na kontima razreda 96 – obračunati prihodi poslovanja.

Osim toga, budući da je Ustanova u sustavu PDV-a iznosi potraživanja u okviru razreda 16 uvećani su za iznos PDV-a u odnosu na obračunske prihode iskazane u razredu 96.

Pregled potraživanja na kontima razreda 16 iskazan je u sljedećoj tablici:



**AOP 159**

**Potraživanja od prodaje nefinancijske imovine**

Cijela problematika prethodno navedena vezano za knjiženje potraživanja iz poslovanja odnosi se i na knjiženje potraživanja odnosno prihoda od prodaje nefinancijske imovine te je na AOP-u 159 – Potraživanja od prodaje nefinancijske imovine iskazan iznos od 303.602 kn dok je na AOP-u 250 – Obračunati prihodi od prodaje nefinancijske imovine iskazan iznos od 18.319 kn. Iznos od 18.319 kn odnosi na ukupno preostalo potraživanje nastalo tijekom 2021. godine. Preostali iznos u okviru AOP-a 159 kn u vrijednosti od 282.247 kn se odnosi na potraživanje iz 2012. godine prije prelaska na sustav proračunskog računovodstva te nema iskazanih obračunskih prihoda.

Pregled potraživanja na kontima razreda 17 iskazan je u slijedećoj tablici:



**AOP 165**

**Rashodi budućih razdoblja**

U okviru AOP-a 164iskazana je neotpisana vrijednost one dugotrajne imovine Ustanove za čiju nabavnu vrijednost nije prilikom nabavke terećen poslovni rezultat Ustanove, a detaljnije o tome pisano je u prethodnom dijelu Bilješki o Izvještaju o prihodima i rashodima vezano za AOP 637.

**Bilješka br. 3.2. – Obveze Ustanove**

**AOP 171**

**Obveze za rashode poslovanja**

Ukupne obveze za rashode poslovanja na dan 31.12.2021. iznosile su ukupno 4.741.227 kn, a odnose se na slijedeće stavke:

* Obveze za zaposlene odnosno obveze za obračunatu plaću od prosinca 2021. godine koja će biti isplaćena u siječnju 2022. godine u iznosu od 2.097.704 kn
* Obveze za materijalne rashode u iznosu od 1.960.584 kn
* Obveze za financijske rashode odnosno zatezne kamate iz odnosa sa dobavljačima u iznosu od 1.777 kn
* Ostale tekuće obveze u iznosu od 681.162 kuna što je znatno manje u odnosu na prethodnu godinu kada su iznosile 4.376.418 kn od čega se najveći dio prošlogodišnjih obveza odnosio na obveze za primljena, a do 31.12.2020.g. neoprihodovana sredstava za EU predujmove po projektu Novo ruho Brijuna u iznosu od 3.173.985 kn budući da se radilo o plaćenom predujmu za nabavku novog putničkog broda za koje troškovi još nisu bili iskazani u poslovnim knjigama.

Kako je tijekom 2021. godine dovršena izgradnja broda i primljen konačni račun za brod iznos od 3.173.985 kn preknjižen je sa konta obveza na prihode od kapitalnih pomoći od institucija i tijela Eu.

Obveze iskazane na dan 31.12.2021. godine odnose se najvećim dijelom na primljene predujmove turističkih agencija i individualnih gostiju u iznosu od 543.046 kn, te ostale obveze kao što su obveze za primljene jamčevine, boravišnu pristojbu i sl. evidentirane u ukupnom iznosu od 138.116 kn

**AOP 239 - AOP 247**

**Višak prihoda poslovanja /**

**Manjak prihoda od nefinancijske imovine**

Na dan 31.12.2021. godine Ustanova je ostvarila poslovni rezultat iskazan u slijedećoj tablici:



Tijekom godine ostvaren je višak prihoda poslovanja od 31.281.830,26, kn te manjak prihoda od nefinancijske imovine u iznosu od 28.639.277,31 kn.

Uz preneseni višak rezultata poslovanja od prethodne godine u iznosu od 1.454.633,00 kn u kumulativu je iskazan višak prihoda od poslovanja koji bi na dan 31.12.2021., a prije kapitalne korekcije, iznosio ukupno 32.736.463,26 kn.

Isto tako, uz preneseni manjak nefinancijske imovine iz prethodnih godina u iznosu od 47.591.987,93 kn i knjiženu neotpisanu vrijednost materijalne imovine na teret konta 9222 godine u ukupnom iznosu od 2.335.227,36 kn manjak prihoda od nefinancijske imovine iznosio bi 78.566.492,60 kn.

Nakon provedene obavezne korekcije poslovnog rezultata za primljene i realizirane kapitalne pomoći u iznosu od 13.984.585,73 kn iskazan je višak prihoda od poslovanja te na dan 31.12.2021. godine iznosi 18.751.877,53 kn uz istovremeno smanjenje negativnog rezultata nefinancijske imovine koji nakon provedene korekcije iznosi 64.581.906,87 kn.

Iznos obavezne korekcije proveden je u skladu sa čl. 82 Pravilnika o proračunskom računovodstvu, a odnosi se na iznose knjižene na slijedećim kontima:

* Konto 63241 – Kapitalne pomoći od institucija i tijela EU, koje se odnose na sredstva primljenja vezano za provedbu projekta Interreg program Mediteran 2014. – 2020 g. u iznosu od 4.633,45 kn, te sredstva primljena temeljem projekta Novo ruho Brijuna iz Programa Konkurentnost i kohezija 2014 – 2020 mjera 6c2 u iznosu od 11.912.408,30 kn
* Konto 63425 – sredstva primljena od Fonda za zaštitu okoliša temeljem refundacije 15% prihvatljivih troškova po projektu Novo ruho Brijuna u iznosu od 1.755.631,07 kn
* Konto 66321 – Kapitalne donacije od fizičkih osoba u ukupnom iznosu od 8.444,16 kn koji se odnosi na donirane replike slika, donaciju za nabavku opeme za golf te donaciju osnovnog stada
* Konto 66323 – kapitalne donacije od trgovačkih društava u iznosu od 299.468,75 kn od čega se iznos od 8.000 kn odnosi na donaciju psa vodića i 291.458,75 kn na doniran namještaj
* Konto 66324 – ostale kapitalne donacije u iznosu od 4.000 kn koje se odnose na doniranu računalnu opremu

Ukupno ostvaren pozitivan rezultat od poslovanja, a prije knjiženja kapitalnih korekcija, u iznosu od 31.281.830,26 kn znatno je bolji od rezultata poslovanja prethodne godine kada je on bio negativan u iznosu od 3.277.974,45 kn. Tako značajan porast ostvarenog rezultata od poslovanja tekuće godine rezultat je prije svega znatnog povećanja ostvarenih prihoda od pruženih usluga hotelijerstva i izletničkih usluga u odnosu na prethodnu godinu kada je pandemija uzrokovana virusom Covid 19 uvjetovala višemjesečno zatvaranje hotela i ugostiteljskih objekata kao i smanjenje mogućnosti posjećivanja Nacionalnog parka tijekom cijele godine, zatim primitka značajnih sredstava temeljem refundacije troškova za račune plaćene krajem 2020. godine za projekt „Novo ruho Brijuna“, te svakako i primitak značajnih sredstava primljenih od nadležnog ministarstva za pokriće dijela troškova plaća i materijalnih troškova utrošenih za redovno poslovanje Ustanove.

**AOP 253 / AOP 254**

**Izvanbilančna aktiva/pasiva**

Ukupna vrijednost izvanbilančnih stavki Ustanove na dan 31.12.2021. godine iznosi 124.082 kn i odnosi se na slijedeće stavke:

* tuđa imovina na korištenju u ukupnom iznosu od 113.082 kn
* ukupna vrijednost sporova koje vodi Ustanova u ukupnom iznosu od 11.000 kn.

Pojedinačna vrijednost potencijalnih obveza po osnovi sudskih sporova evidentirana je na kontu 9915 i odnosi se na spor u iznosu od 11.000 kuna koji je pokrenuo bivši djelatnih Ustanove.

Potencijalne obveze po osnovi sudskih sporova:



Iskazane potencijalne obveze u prethodnoj godini po osnovi sudskog spora u iznosu od 25.000 kn, a koji se odnosio na sudski spor kojim je bivši djelatnik teretio Ustanovu vezano za nastalu ozljedu na radu isknjižene su iz poslovnih knjiga budući je isti obustavljen.

Osim ugovora iz redovnog poslovanja sa kupcima i dobavljačima i po osnovu toga primljenih garancija plaćanja Ustanova nema evidentirani dodatnih ugovornih odnosa koji uz ispunjenje određenih uvjeta mogu postati obveza ili imovina kao što su dana kreditna pisma, hipoteke i slično i koji bi kao takvi bili evidentirani u izvanbilančnoj evidenciji.

**Bilješka br. 4.: Bilješke uz Izvještaj o promjenama u vrijednosti i obujmu imovine**

U Izvještaju o promjenama u vrijednosti i obujmu imovine na AOP-u 021 iskazan je saldo promjena na imovini Ustanove u iznosu od 1.953.496 kn koji se odnosi na:

* povećanje vrijednosti imovine u iznosu od 1.762.500 kn koji se odnosi na uknjiženu motornu brodicu temeljem Ugovora o prijenosu vlasništva brodice te zapisnika o primopredaji iste kojim je nadležno Ministarstvo gospodarstva i održivog razvoja prenijelo vlašništvo brodice Ustanovi u svrhu nadzora i upravljanja područjima EM Natura 2000
* povećanje odnosno prirast tijekom godine divljih životinja odnosno srna i jelena kao i životinja u safari parku u ukupnoj vrijednosti od 230.220 kn
* smanjenje vrijednosti imovine od 39.224 kn, a koje se odnosi na:
* preostalu sadašnju vrijednost rashodovanih sredstava dugotrajne imovine proknjiženu temeljem Elaborata o godišnjem popisu imovine Ustanove na dan 31.12.2021. godine u vrijednosti od 38.372 kn
* uginuće životinja tijekom godine u iznosu od 852 kn

Na AOP-u 023 iskazano je smanjenje vrijednosti sitnog inventara u ukupnom iznosu od 9.058 kn, a koje se odnosi na iskazani manjak po provedenoj inventuri na dan 31.12.2021. godine, te na AOP-u 032 smanjenje vrijednosti potraživanja za prihode poslovanja od 74.659 kn koje je isto tako knjiženo temeljem provedene inventure kao otpis nenaplativih potraživanja za koje je protekao rok zastare od 3 godine, a za koje se, zbog njihove premale pojedinačne vrijednosti ne isplati provesti daljnje postupke naplate.

**Bilješka br. 5.: Bilješke uz Izvještaj o obvezama**

U okviru AOP-a 038 iskazan je ukupan iznos obveza na kraju izvještajnog razdoblja u ukupnom iznosu od 4.860.020 kn. Tako iskazane obveze Ustanove manje su za 47,67% u odnosu na stanje obveza na dan 01.01.2020. godine kada su iznosile 9.288.249 kn.

Smanjenje obveza rezultat je, prije svega, smanjenja obveza za primljene, a neiskorištene EU predujmove koji su u odnosu na stanje na dan 01.01. smanjene za 3.173.985 kn te smanjenja obveza za primljene predujmove kupaca u iznosu od 374.807,03 kn.

Od ukupno iskazanog iznosa obveza najveći dio odnosi se na nedospjele obveze u iznosu od 4.313.264 kn od čega se pojedinačno najveći iznosi odnose na obveze za zaposlene u ukupnom iznosu od 2.097.704 kn, obveze za materijalne rashode 1.413.828 kn, obveze za primljene predujmove hotelskih gostiju i izletnika u iznosu od 543.046 kn te ostale vrijednosno manje značajne obveze poslovanja.

Rukovoditeljica Odjela za financijsko-

računovodstvene poslove i nabavu

Lorena Žunić